Skuodo rajono savivaldybė

Skuodo rajono savivaldybė – administracinis-teritorinis vienetas Lietuvos šiaurės vakaruose, Latvijos pasienyje. Administracinis centras – Skuodas.

Geografija 

Didžioji Skuodo rajono dalis yra Vakarų Kuršo aukštumoje, pietryčiai siekia Rytų Žemaičių plynaukštę ir vidurio Žemaičių aukštumą, rytuose – Pajūrio žemumą. Aukščiausia rajono vieta (171 m) yra aukštumoje tarp
Kruopių ir Gudalių, Pūkštės kalnas. Skuodo kraštas garsėja riedulių gausa (Barstyčių akmuo, Kulalių riedulynas ir kt.).

Rajonu teka Bartuva su intakais Luoba ir Apše, Šventoji, pietinį pakraštį siekia Minijos baseinas (Notė); telkšo 3 Skuodo rajono ežerai, 15 tvenkinių. Yra Bartuvos ichtiologinis draustinis, Žemaitijos botanikos parkas.

Rajono miškingumas 16,7 %. Didžiausi miškai – Margininkų, Večių, Laumių, Barstyčių. Būdingi eglynai, pušynai.

Vidutinė sausio mėnesio temperatūra -4,0 °C, liepos +16,8 °C. Vidutinis metinis kritulių kiekis – 808 mm. Vidutinis sniego dangos storis – 18 cm.

Istorija 

Skuodo rajonas sudarytas 1950 m. birželio 20 d. iš buvusios Kretingos apskrities 19 apylinkių ir Mažeikių apskrities 6 apylinkių. 1950–1953 m. jis priklausė Klaipėdos sričiai. 1959 m. pabaigoje jam buvo perduota panaikinto Salantų rajono 2 apylinkės ir panaikinto Sedos rajono 3 apylinkės. 1963 m. perduota dalis Mažeikių rajono gyvenviečių. 1968 m. šiek tiek pakeistos rajono ribos.

1995 m. įkurta Skuodo rajono savivaldybė, pavaldi Klaipėdos apskričiai. 2009 m. liepos 30 d. savivaldybės tarybos sprendimu Nr. T9-136 įkurtos 33 seniūnaitijos.

|-
| 1950 m.  || 532 || || 25 apylinkės || 1 miestas (Skuodas)
|-
| 1954 m.  || || || 12 apylinkių ||
|-
| 1959 m.   || 524 || 33 880 || 12 apylinkių || 1 miestas
|-
| 1962 m. || 855 || || 17 apylinkių || 1 miestas
|-
| 1963 m.  || || || 9 apylinkės ||
|-
| 1967 m. || 911 || 32 100 || ||
|-
| 1970 m.  || 900 || 30 739 || 10 apylinkių || 1 miestas
|-
| 1972 m.  || 911 || || 10 apylinkių || 1 miestas, 4 miesteliai (Barstyčiai, Ylakiai, Lenkimai, Mosėdis), 173 kaimai, 6 kaimų dalys
|-
| 1976 m.  || 911 || 28 000 || 10 apylinkių || 1 miestas, 4 miesteliai, 173 kaimai, 6 kaimų dalys
|-
| 1979 m.  || || 28 187 || 9 apylinkės || 1 miestas, 178 kaimo vietovės
|-
| 1987 m.  || 911 || 26 400 || 9 apylinkės || 1 miestas, 4 miesteliai, 167 kaimai
|-
| 1989 m.  || 911 || 26 587 || 8 apylinkės || 1 miestas, 172 kaimo vietovės
|-
| 2001 m.  || 911 || 25 595 || 8 kaimo seniūnijos || 1 miestas, 4 miesteliai, 171 kaimas
|}

Gyventojai

Tautinė sudėtis

Pagal tikybą 
 Romos katalikai – 88,9 %
 evangelikai liuteronai – 0,3 %
 stačiatikiai – 0,2 %
 sentikiai – 0,1 %
 kiti – 0,4 %
 netikintys/nenurodė – 10,0 %

Gyvenvietės 

Savivaldybės teritorijoje yra:
 1 miestas – Skuodas;
 4 miesteliai – Barstyčiai, Ylakiai, Lenkimai ir Mosėdis;
 171 kaimas.

Didžiausios gyvenvietės (2021 m.):
 Skuodas – 5508
 Mosėdis – 916
 Ylakiai – 713
 Lenkimai – 513
 Barstyčiai – 424
 Narvydžiai – 423
 Daukšiai – 375
 Šatės – 330
 Mažieji Rūšupiai – 329
 Aleksandrija – 313

Administracija 

Atstovaujamoji valdžia – Skuodo rajono savivaldybės taryba, vykdomoji valdžia – Skuodo rajono savivaldybės administracija.

Seniūnijos 

Savivaldybėje yra 9 seniūnijos (skliausteliuose – seniūno būstinė):
 Aleksandrijos seniūnija (Aleksandrija)
 Barstyčių seniūnija (Barstyčiai)
 Ylakių seniūnija (Ylakiai)
 Lenkimų seniūnija (Lenkimai)
 Mosėdžio seniūnija (Mosėdis)
 Notėnų seniūnija (Notėnai)
 Skuodo miesto seniūnija (Skuodas)
 Skuodo seniūnija (Skuodas)
 Šačių seniūnija (Šatės)

Partnerystės ryšiai 

Miestai, su kuriais Skuodo rajonas yra užmezgęs partnerystės ryšius:
  Linda, Norvegija

Švietimas ir ugdymas 

Skuodo rajono savivaldybėje yra šios bendrojo lavinimo mokyklos:
 Skuodo amatų ir paslaugų mokykla
 Skuodo Pranciškaus Žadeikio gimnazija
 Aleksandrijos pagrindinė mokykla
 Barstyčių vidurinė mokykla
 Skuodo Bartuvos progimnazija
 Lenkimų Simono Daukanto pagrindinės mokyklos Daukšių skyrius
 Lenkimų Simono Daukanto pagrindinė mokykla
 Mosėdžio gimnazija
 Notėnų pagrindinė mokykla
 Šačių pagrindinė mokykla
 Ylakių gimnazija
 Skuodo pradinė mokykla

Šaltiniai

Nuorodos 

 Savivaldybės svetainė